钦定古今图书集成/明伦汇编/官常典/第741卷 > 王梦麒〈仆王宁 王寿〉
## 钦定古今图书集成/明伦汇编/官常典/第741卷 > 王梦麒〈仆王宁 王寿〉

按《辰州府志》：“梦麒，其先武进人。祖斌，以武功授辰州
指挥同知，遂家焉。梦麒嘉靖中，倭贼直犯吴越、福建
等处，诏选武臣征剿，为众所推。梦麒毅然而往，曰：‘空
抱埋轮恨，常怀裹革盟’。至崇安，斩首四十级。嗣历建
阳、汀州、兴化，战数胜。已而朱相等先约救援，竟悖之。
势孤，为贼所乘而殁，其仆王宁、王寿皆死之。抚臣上”
其事，赠都督同知，荫一子，世袭指挥佥事，立祠岁祀
于死所。辰亦建祠焉。